jkorsvik/nowiki_second_scrape_merged huggingface dataset:
Brian Robertson (gitarist)

Brian Robertson (født 12. februar 1956 i Glasgow i Skottland) er en skotsk gitarist som ble med i Thin Lizzy som 18-åring og spilte inn fem studioalbum med dem i perioden 1974-1977, samt konsertalbumene Live and Dangerous (1978) og Life (1983).


== Bakgrunn ==
Robertson fikk undervisning i klassisk musikk på cello og piano før han gikk over til gitar og spilte i lokale band i Glasgow. Han var med i Dream Police, som senere skulle ende opp som Average White Band.


== Karriere ==
En venn av Robertson jobbet som roadie for Thin Lizzy og tipset ham om at bandet så etter en erstatning for Gary Moore. Robertson dro som syttenåring til London, og fikk etter en audition jobben i Thin Lizzy ved siden av Scott Gorham. Han ble i bandet i nærmere fem år, og var med på den store suksessen med «The Boys Are Back in Town» og albumet Jailbreak (1976). Robertson dannet bandet Wild Horses etter at han forlot Thin Lizzy.Robertson var en kort periode med i Motörhead og spilte inn albumet Another Perfect Day (1983) med dem. Det er et album som skiller seg tydelig fra resten av katalogen deres, da Robertson bidrar på en helt annen måte enn sin forgjenger, Eddie Clarke. Robertson nektet å fremføre Motörheadklassikere på turneen som fulgte, og Motörhead på sin side fremførte ikke låter fra Another Perfect Day live igjen etter at Robertson forlot dem før 2004.Gjesteopptredener og kortvarige medlemskap i band inkluderer Making Magic av Pat Travers, The Chinese Method av Roy Sundholm og Dancing in the Rain av Frankie Miller. Han har dessuten samarbeidet med Graham Parker, Shane MacGowan fra The Pogues og Joe Strummer fra The Clash.I 2011 ga han ut sitt første soloalbum Diamonds and Dirt.


== Referanser ==


== Eksterne lenker ==
Offisielt nettsted 
(en) Brian Robertson – kategori av bilder, video eller lyd på Commons 
(en) Brian Robertson på Internet Movie Database 
(en) Brian Robertson på Discogs 
(en) Brian Robertson på MusicBrainz 
(en) Brian Robertson på Encyclopaedia Metallum 
(en) Brian Robertson på Songkick 
(en) Brian Robertson på Last.fm 
(en) Brian Robertson på AllMusic 
(en) Brian Robertson på AllMusic
Fossheimgardane mikrokraftverk

Fossheimgardane mikrokraftverk er et vannkraftverk ved Skei i Jølster kommune i Vestland.
Det er et elvekraftverk som utnytter et fall på 115 meter i Fossheimelva.
Installert effekt er 90 kW fra en Turgo turbin. Årsproduksjon er anslått til 0,3 GWh.
Kraftverket eies av lokale grunneiere, og det meste av produksjonen går til selvforsyning i nærområdet.


== Skei elektrisitetsverk ==
Kraftverket erstatter det gamle Skei elektrisitetsverk fra 1916, som ble nedlagt i 1968. Det gamle likestrøm maskineriet er beholdt som en del av interiøret. Det er et lokalhistorisk kulturminne, og nybygget fungerer som et lite museum.


== Referanser ==


== Kilder ==
«NVE Atlas». Utbygd vannkraft.  Norges vassdrags- og energidirektorat
NVE vannkraftdatabase
Giovanni da Capistrano

Giovanni da Capistrano (kroatisk: Ivan Kapistran, ungarsk: János Kapisztrán, født 24. juni 1386 i Capestrano i Abruzzi i kongedømmet Napoli, død 23. oktober 1456 i Ilok som er i dagens Kroatia) var en italiensk fransiskanermunk, teolog og inkvisitor. Han æres som helgen i den katolske kirke, med festdag den 23. oktober. Han er vernehelgen for jurister.


== Liv og virke ==


=== Bakgrunn ===
Giovanni da Capistrano ble født i den lille landsbyen Capestrano i Abruzzi, i en familie som var kommet til Italia med angevinerne. Han levde først et verdslig liv, studerte jus i Perugia for Pietro de Ubaldis, giftet seg, ble Perugias guvernør og var en fremstående magistrat; som sådan tok han del i den pågående strid de italienske småstatene førte seg imellom. Han ble sendt av kong Ladislaus som ambassadør til Sigismondo Malatesta, og tatt til fange og holdt fengslet.


=== Fransiskaner ===
Etter at han hadde mistet sin unge hustru og sin formue, trådte han og Giacomo della Marca under påverkning fra Bernardinus av Siena i år 1416 inn i fransiskanerordenen. Giovanni da Capistrano henga seg umiddelbart til den strengeste askese, og forsvarte voldsomt den krevende klosterorden. Med tiden ble han presteviet i sin orden, og han hadde da lært seg å preke ved å følge med Bernardinus rundt om. Han gjorde seg kjent både som predikant og som helbreder; det fortelles at han helbredet to tusen syke personer ved en og samme anledning.
Pavene Eugenius IV og Nikolaus V betrodde ham flere oppdrag, som han gjennomførte med stor iver. Han ble sendt til Milano og Burgund for å forsvare paven mot motpaven Felix V, til kongen av Frankrike, og som apostolisk nuntius til Østerrike. Giovanni da Capistrano virket under alle disse misjoner iherdig mot alt som stred mot den katolske kirkes lære, særlig mot husittenes lære. Han førte under dette flere for rette, foruten husittene, jøder på Sicilia og i Moldavia og fraticelli i Ferrara. Han skrev dessuten mange bøker, och var Bernardinus behjelpelig i å reformere fransiskanerordenen; blant annet støttet han Coletta di Corbie i hennes reformering av klarissene. Som teolog gikk han inn for pavens øverste myndighet overfor konsiliarismen.
I 1454 deltok han ved møtet i Frankfurt der det ble besluttes at et korstog skulle foretas mot tyrkerne for å befri Ungarn. Han fulgte János Hunyadi felttoget igjennom, og deltok i Beleiringen av Beograd. Han øde kort tid etter.
Han ble saligkåret i 1650 og helligkåret i 1690.


== Referanser ==


== Litteratur ==
Farmer, David Hugh, The Oxford Dictionary of Saints. 3rd ed. Oxford: Oxford University Press 1992. ISBN 0-19-283069-4
The Book of Saints: A Dictionary of Servants of God. 6th ed. London: Cassell 1994. ISBN 0-304-34357-9


== Eksterne lenker ==
(en) Giovanni da Capistrano – kategori av bilder, video eller lyd på Commons
The Catholic Encyclopedia (1910)
Encyclopedia britannica, 11. opplag
Dougong

Dougong (kinesisk: 斗拱; pinyin: dǒugǒng) er et kinesisk begrep for en type konsoller som er utkraget fra øverste del av en søyle for å bære takstoler og overhengende takskjegg. Stykkene føyes sammen uten bruk av lim eller klemmer.
Bruken av dougong går tilbake til århundrene før Kristi fødsel, og utviklet seg til et mer og mer intrikat nettverk som knyttet søyler og pilarer til takrammen. Dougong var i utstrakt bruk av kineserne i vår- og høstannalenes tid (770–476 BC) og ble deretter stadig mer komplekse. Høydepunktene kom i Tang- og Song-dynastienes tider. 
Etter Song-dynastiet ble metoden unødvendig. Arbeidet ble gjort på annet vis, og ble det likevel laget dougonglignende konstruksjoner, var det som regel utelukkende som ornamentering. Det er dermed ikke tradisjonell dougong man ser i senere bygninger, slik som palasser og templer, men ornamentering.


== Litteratur ==
Liang Ssu Ch'eng: Chinese Architecture, A Pictorial History, ISBN 0-486-43999-2


== Eksterne lenker ==
(en) Dougong – kategori av bilder, video eller lyd på Commons 
Dougong Brackets (斗拱 Dougong)
Arts of China to A.D. 900 (utdrag om dougong)
Chinese architecture
Retningsskive

En retningsskive er en innretning som med streker eller piler viser til objekter som kan sees fra et utkikkspunkt. Vanligst er det å angi fjelltopper, men steder, vann og kirker samt andre landemerker kan være oppført. Som regel er objektets navn påskrevet, høyden i meter over havet og avstand i kilometer eller meter fra der skiven står til det aktuelle objektet.
Andre betegnelser på tilsvarende konstruksjoner er fjellpeker, fjellviser, kompass, kompassrose, kompasskive, merkeskive, orienteringsplate, orienteringsskive, panoramakart, panoramaskive, panoramatavle,  peileskive, retningskompass, retningsskive, retningsviser, sikteplate, siktrose, siktskive, sikteskive, svingskive, utsiktskompass, utsiktsplate, utsiktskive, utsiktsskive eller utsiktstavle. (Engelske betegnelser er direction finder, mountain finder plate, mountain identifier, mountain identifier plaque, mountain index, mountain pointer, topograph eller toposcope).
Trenden er at det blir stadig mer populært å sette opp slike innretninger, og det fins pr. 2016 mer enn 110 retningsskiver i Norge.
Så vidt man vet, ble den første kjente sikteskiva i Norge satt opp på Rekneshaugen i Molde i slutten av 1800-tallet.


== Referanser ==
EM i svømmesport 2016

EM i svømmesport 2016 var det 33. Europamesterskapet i svømmesport og ble avholdt i perioden 9.–22. mai 2016 i London Aquatics Centre i Storbritannia.


== Medaljetabell ==
      Vertnasjon 


== Program ==
Konkurransedatoer etter disiplin er:

Svømming: 16.–22. mai
Stuping: 9.–15. mai
Synkron: 9.–13. mai


== Svømming ==


=== Resultater ===


==== Menn ====


==== Kvinner ====


==== Mixed øvelser ====


=== Medaljetabell svømming ===


== Stuping ==


=== Resultater ===


==== Menn ====


==== Kvinner ====


==== Lagøvelse ====


=== Medaljetabell stuping ===


== Synkronsvømming ==


=== Resultater ===


=== Medaljetabell ===


== Referanser ==


== Eksterne lenker ==
Offisielt nettsted
Livet begynner i morgen

Livet begynner i morgen (britisk tittel: Tomorrow We Live) er en britisk krigsfilm fra 1943 regissert av George King. I rollene ses blant andre John Clements, Godfrey Tearle, Hugh Sinclair og Greta Gynt. Sistnevnte spiller Marie Duschesne, en rolle som er løselig basert på virkelighetens Special Operations Executive (SOE)-agent Pearl Witherington.


== Fakta om filmen ==
I USA ble filmen utgitt under tittelen At Dawn We Die.


== I rollene ==
John Clements - Jean Baptiste
Godfrey Tearle - Borgermester Pierre Duchesne
Hugh Sinclair - Major von Kleist
Greta Gynt - Marie Duschesne
Judy Kelly - Germaine Bertan
Yvonne Arnaud - Madame L. Labouche
Karel Stepanek - Seitz
Bransby Williams - Matthieu
Fritz Wendhausen - Kommandant Frissette
Allan Jeayes - Pogo
Gabrielle Brune - Madame Frissette
Margaret Yarde - Fauntel
David Keir - Jacquier
Anthony Holles - Stasjonsmester
Olaf Olsen - Sersjantmajor
D.J. Williams - Boileau
John Salew - Marcel La Blanc
Walter Gotell - Hans
Victor Beaumont - Rabineau
Brefni O'Rorke - Moreau
Gibb McLaughlin - Dupont
Cot D'Ordan -  Durand
Walter Hertner - Schultz
Herbert Lom - Kurtz
Townsend Whitling - Rougemont


== Referanser ==


== Bibliografi ==
Aldgate, Anthony og  Richards, Jeffrey: Britain Can Take it: British Cinema in the Second World War, Edinburgh: Edinburgh University Press, 2nd Edition, 1994, ISBN 0-7486-0508-8.
Barr, Charles (red.): All Our Yesterdays: 90 Years of British Cinema, London: British Film Institute, 1986, ISBN 0-85170-179-5.
Murphy, Robert: British Cinema and the Second World War, London: Continuum, 2000, ISBN 0-8264-5139-X.


== Eksterne lenker ==
(en) Livet begynner i morgen på Internet Movie Database 
(sv) Livet begynner i morgen i Svensk Filmdatabas 
(nl) Livet begynner i morgen på MovieMeter 
(en) Livet begynner i morgen på AllMovie 
(en) Livet begynner i morgen på Rotten Tomatoes
Kvemma kraftverk

Kvemma kraftverk er et vannkraftverk i Borgund i Lærdal kommune i Vestland.
Det er et elvekraftverk som utnytter et fall på 540 meter i elven Kvemma.
Installert effekt er 5 MW fra en peltonturbin. Årsproduksjon er 13 GWh.
Kvemma Kraft AS eies av Småkraft og Lærdal Energi.


== Referanser ==


== Kilder ==
«NVE Atlas». Utbygd vannkraft.  Norges vassdrags- og energidirektorat
NVE vannkraftdatabase
Småkraft AS
Gamle furutrær

«Gamle furutrær» er et maleri av Lars Hertervig fra 1865 som regnes som et av hans hovedverk.Lars Hertervig malte maleriet i Stavanger i en alder av 35. På det tidspunktet hadde han akkurat flyttet tilbake til byen og begynt å arbeide ved Aanensens malerverksted, etter flere år på fattigkassen og et opphold ved Gaustad sykehus.


== Motiv ==
Maleriet viser tre forkrøplede furutrær i en urskog tidlig en blå-grå morgen. Det ene treet har veltet og lener seg mot det andre treet. I bakgrunnen er det morgendis. Den mørke jorden står i sterk kontrast til den lyse himmelen, og de snødekte fjellene i bakgrunnen.
Inger M. Renberg analyserer motivet i hovedoppgaven sin fra 2002. Hun ser blant annet en fremstilling av en dødsprosess i ulike stadier som er nødvendig for urskogens fornyelse, og dermed et spenningsforhold mellom forgjengelighet og evighet.


== Bildets historie ==
Petra Aanensen (1858-1950), datter av malermesteren Peder Aanensen (1821-?), etterlot i 1940 familiens kunstarv til Stavanger kunstforening. Denne inkluderte «Gamle furutrær», som hadde vært i familiens eie siden 1865. I 1992 gikk bildet inn i nye Rogaland Kunstmuseums permanentutstilling.
Maleriet Gamle furutrær ble i 1976 gjengitt på et norsk frimerke i serien Malerkunst II, NK 781.


== Andre malerier av Lars Hertervig med trær som motiv ==

		
		
		
		


== Referanser ==


== Litteratur ==
Tommy Sørbø Norges nasjonalmalerier 1995 ISBN 8251615801
Holger Kofoed: I Lars Hertervigs skog, Gyldendal Tiden 1991, ISBN 9788205191693
Inger M. Renberg, Holger Koefoed og Kari Greve: Lars Hertervig – fragmenter, Labyrinth Press 2005, ISBN 9788273930316
Marianne Andenæs

Marianne Knutsdotter Andenæs (født 15. mars 1990) var leder av Norsk studentorganisasjon (NSO) 2016-2017.


== Bakgrunn ==
Marianne Andenæs har vokst opp i Bærum kommune i Akershus. Hun snakker flytende spansk og har bodd flere år Spania og Mexico, som følge av en genuin interesse for precolombianske kulturer.Andenæs startet sin studentpolitiske karrière som leder av fagutvalget for Statsvitenskap ved UiO i 2013. Juni samme år ble hun valgt inn i Studentparlamentet for den studentpolitiske listen Sosialdemokratene, og i perioden 2014-2015 ledet hun arbeidsutvalget. Fra 2015 har Andenæs sittet som medlem av sentralstyret i Norsk studentorganisasjon og under landsmøtet i 2016 ble hun valgt som ny leder etter Therese Eia Lerøen.


== Referanser ==


== Eksterne lenker ==
(no) Marianne Andenæs på Twitter 
Marianne Andenæs på Facebook
Svømming under EM i svømmesport 2016 – 400 meter fri menn

400 meter frisvømming menn  var en svømmeøvelse som ble arrangert under Langbane-EM i svømming 2016 i London i Storbritannia. Forsøksheatene og finalen ble svømt den 16. mai 2016. 46 deltakere fra 24 nasjoner deltok i øvelsen.
Henrik Christiansen og Truls Wigdel representerte Norge i øvelsen. Henrik Christiansen tok sølvmedaljen, mens Truls Wigdel ikke kom seg videre fra forsøksheatet. 


== Rekorder ==
Før konkurransen var gjeldende verdensrekord, europarekord og mesterskapsrekord var som følger:

Følgende rekord ble satt under mesterskapet:


== Resultater ==


=== Forsøksheat ===
Forsøksheat ble avholdt kl. 10:00 lokal tid.


=== Finale ===
Finalen ble avhold kl. 18:02 lokal tid.


== Referanser ==
Bianca Walkden

Bianca Walkden (født 29. september 1991) er en britisk taekwondoutøver. Hun tok VM-gull i tungvekt under VM i taekwondo 2015, 2017 og 2019 i (WT) den olympiske grenen. Hun har også gull og bronse fra europamesterskapet fra tidligere år.
Under Sommer-OL 2020 i Tokyo tok hun bronse.


== Eksterne lenker ==
(en) Bianca Walkden – Olympedia 
(en) Bianca Walkden – Sports-Reference (OL-resultater – arkivert) 
(en) Bianca Walkden – Storbritannias olympiske komité 
(en) Bianca Walkden – Taekwondo Data
Sittende dame

«Sittende dame» er et oljemaleri av Valle Rosenberg fra 1913.
Maleriets modell er kunstnerens søster Ina Rosenberg.
Maleriet ble kjøpt i 1922 og finnes på Ateneum i Helsingfors.


== Kilder ==
Seated Lady (Artist’s Sister Ina Rosenberg) på Europeana
Om Sittande dam på Ateneums nettsted, med utstillingsinformasjon
Jackie Galloway

Jackie Galloway (født 27. desember 1995) er en chilensk taekwondoutøver. Hun har ingen større internasjonale titler og hennes beste resultat i verdensmesterskapet i taekwondo er en bronsemedalje. Hun har også gull fra de panamerikanske leker.


== Eksterne lenker ==
(en) Jackie Galloway – Olympedia 
(en) Jackie Galloway – Sports-Reference (OL-resultater – arkivert) 
(en) Jackie Galloway – Taekwondo Data
Tourniquet

En tourniquet, også kjent som turniké, årepresse eller strammer, er en gjenstand som brukes til avsnøring av blodforsyningen til et lem. Det kan være et stoffbånd, en gummislange, blodtrykksmansjett eller lignende. Formålet med en tourniquet er å komprimere en blødende vene eller arterie. Bruken av turnike er omduskutert.


== Bruk ==
Bruk av turnike kan være nødvendig som førstehjelp når det er store blødninger i ekstremiteter (armer og bein). Det er en fordel at personellet som skal bruke turniketen har fått opplæring slik at den brukes med god effekt (stopper blødningen) og minimerer faren for skade på grunn av turniketen. Feil bruk av turnike kan blant annet resultere i nerveskader


== Alternativer ==
For personell uten opplæring eller når blødningene ikke er i ekstremitetene kan stapping noen ganger være et godt alternativ for å stoppe blødninger. For eksempel kan man bruke en enkeltmannspakke, som er en type sårbandasje som kan brukes til kompresjon og/eller stapping.


== Se også ==
Førstehjelp, den første hjelpen som gis ved akutt skade eller sykdom
Hårtourniquet, en hevelse oftest forårsaket av hår i sokker på babyer som tvinner seg rundt en tå og kan føre til manglende blodtilførsel og vevsdød


== Referanser ==
Samantha Kassman

Samantha Kassman er en papuansk taekwondoutøver. Hun har ingen større internasjonale titler, men tok sølv under Stillehavslekene 2015. Hun vant den oseanske kvalifiseringen til Sommer-OL 2016, og ble dermed kvalifisert til lekene.


== Eksterne lenker ==
(en) Samantha Kassman – Olympedia 
(en) Samantha Kassman – Sports-Reference (OL-resultater – arkivert)
Valle Rosenberg

Gustaf Waldemar «Valle» Rosenberg (født 15. november 1891 i Borgå, død 18. desember 1919 i Borgå) var en finsk bildekunstner.
Rosenberg studerte litografi 1906–09 ved Konstindustriella Centralskolan i Helsingfors og 1910–11 ved Finska Konstföreningens tegneskole. Han malte med olje og ble tidlig påvirket av ekspresjonismen. I 1913 reiste han på et reisestipend til Paris, hvor han møtte kubismen. Han ble i Frankrike og Italia frem til 1919. På hjemreisen pådro han seg tuberkulose og døde kort tid etter hjemkomsten til Borgå, 28 år gammel.
Produksjonen til Rosenberg var liten. Han hadde ingen separatutstillinger i sin levetid og deltok i gruppeutstillinger kun med enkeltverk. Flesteparten av hans 80 oljemalerier er skisser og halvferdige verk.Valle Rosenberg fikk sønnen Carlo Derkert med Siri Derkert.


== Referanser ==


== Kilder ==
Tuula Arkio: Valle Rosenberg i Carl Tomas Edam m.fl. (red.): Modernismens genombrott - Nordiskt måleri 1910-1920, Föreningen Norden, Uddevalla 1990, ISBN 9185276502


== Litteratur ==
Tom Sandqvist: Han finns, förstår du - Siri Derkert och Valle Rosenberg, Kalejdoskop, Åhus 1986, ISBN 91-85552-95-X
Valle Rosenberg, Prins Eugens Valdemarsudde och Konstmuseet Ateneum, Stockholm 1976
Jacob Derkert: Siri Derkert och Valle Rosenberg, i Par i konsten, Norrköpings Konstmuseum 1996, ISBN 91-88244-18-0


== Eksterne lenker ==
(en) Valle Rosenberg – kategori av bilder, video eller lyd på Commons
Marcin Burkhardt

Marcin Burkhardt (født 18. september i Elbląg) er en polsk fotballspiller og spiller i polske Pogoń Siedlce.
Han debuterte første gang på det polske landslaget 14. februar 2003 mot Republikken Makedonia.


== Meritter ==
 Legia Warszawa:

Polske Seriemestere; (2005–06)
Polsk Cup; 1.-plass (2007–08) Jagiellonia Białystok:

Polsk Cup; 1.-plass (2009/10)
Polske Supercupen; (2010) PFC Cherno More Varna

Den bulgarske fotballcupen; 1.-plass (2014/15)


== Referanser ==


== Eksterne lenker ==
(en) Marcin Burkhardt – Transfermarkt 
(en) Marcin Burkhardt – national-football-teams.com 
(en) Marcin Burkhardt – FootballDatabase.eu 
(en) Marcin Burkhardt – Soccerway 
(en) Marcin Burkhardt – EU-Football.info 
(en) Marcin Burkhardt – Ukrainas fotballforbund 
(en) Marcin Burkhardt – FBref 
Spillerprofil på 90minut.pl
Katherine Rodríguez

Katherine Rodríguez (født 18. desember 1991) er en dominikansk taekwondoutøver. Hun har ingen større internasjonale titler, men har bronse fra de panamerikanske leker i 2011.
Under Sommer-OL 2020 i Tokyo ble hun utslått i bronsekampene.


== Eksterne lenker ==
(en) Katherine Rodríguez – Olympedia 
(en) Katherine Rodríguez – Sports-Reference (OL-resultater – arkivert) 
(en) Katherine Rodríguez – Taekwondo Data
Sorn Seavmey

Sorn Seavmey (født 14. september 1995) er en kambodsjansk taekwondoutøver. Hun har ingen større internasjonale titler, men tok blant annet gull under Asialekene 2014.


== Eksterne lenker ==
(en) Sorn Seavmey – Olympics.com 
(en) Sorn Seavmey – Olympic.org 
(en) Sorn Seavmey – Olympedia 
(en) Sorn Seavmey – Sports-Reference (OL-resultater – arkivert) 
(en) Sorn Seavmey – Taekwondo Data
Vassdalselva kraftstasjon

Vassdalselva kraftstasjon er et vannkraftverk ved Maurstad i Stad kommune i Vestland.
Det er et elvekraftverk som utnytter et fall på 76 meter fra Vassdalsvatnet.
Installert effekt er 320 kW fra en peltonturbin. Årsproduksjon er 1 GWh.


== Referanser ==


== Kilder ==
«NVE Atlas». Utbygd vannkraft.  Norges vassdrags- og energidirektorat
NVE vannkraftdatabase
Kirstie Alora

Kirstie Alora (født 29. november 1989) er en filippinsk taekwondoutøver. Hun har ingen større internasjonale titler, men har blant annet to bronsemedaljer fra Asialekene.


== Referanser ==


== Eksterne lenker ==
(en) Kirstie Alora – Olympics.com 
(en) Kirstie Alora – Olympic.org 
(en) Kirstie Alora – Olympedia 
(en) Kirstie Alora – Sports-Reference (OL-resultater – arkivert) 
(en) Kirstie Alora – Taekwondo Data
Reshmie Oogink

Reshmie Oogink (født 26. oktober 1989) er en nederlandsk taekwondoutøver. Hun har ingen større internasjonale titler og hennes beste resultat i verdensmesterskapet i taekwondo er en fjerdeplass.
Under Sommer-OL 2020 i Tokyo ble hun utslått i første runde.


== Eksterne lenker ==
(en) Reshmie Oogink – Olympics.com 
(en) Reshmie Oogink – Olympic.org 
(en) Reshmie Oogink – Olympedia 
(en) Reshmie Oogink – Sports-Reference (OL-resultater – arkivert) 
(en) Reshmie Oogink – Taekwondo Data
Zheng Shuyin

Zheng Shuyin (født 1. mai 1994) er en kinesisk taekwondoutøver. Hun vant VM-sølv under VM i taekwondo 2015, og vant også sommeruniversiaden samme år.
Hun tok gull under Sommer-OL 2016.Under Sommer-OL 2020 i Tokyo ble hun utslått i kvartfinalen.


== Referanser ==


== Eksterne lenker ==
(en) Zheng Shuyin – Olympedia 
(en) Zheng Shuyin – Sports-Reference (OL-resultater – arkivert) 
(en) Zheng Shuyin – Taekwondo Data
Tina Røe Skaar

Tina Røe Skaar (født 31. august 1993) er en norsk OL-deltaker og taekwondoutøver. Hun konkurrerer for klubben Øvre Romerike Budo Senter.
Skaar kvalifiserte seg til sommer-OL 2016 i Rio de Janeiro, som eneste norske utøver, etter å ha vunnet europakvalifiseringen i Istanbul i januar 2016. 
I OL i Rio 2016, gikk hun på et 2-8 tap mot serbiske Milica Mandic, som tok OL-gull i London 2012.
Skaar vant EM-bronse i olympiske vektklasser i 2015.


== Eksterne lenker ==
(en) Tina Røe Skaar – Olympedia 
(en) Tina Røe Skaar – Sports-Reference (OL-resultater – arkivert)
Mamina Koné

Mamina Koné er en ivoriansk taekwondoutøver. Hun har ingen større internasjonale titler og hennes beste resultat i verdensmesterskapet i taekwondo er en kvartfinale. Hun har i tillegg flere medaljer fra kontinentale mesterskap.


== Eksterne lenker ==
(en) Mamina Koné – Olympedia 
(en) Mamina Koné – Sports-Reference (OL-resultater – arkivert) 
(en) Mamina Koné – Taekwondo Data
Crystal Weekes

Crystal Weekes (født 14. januar 1998) er en amerikansk taekwondoutøver. Hun har ingen større internasjonale seniortitler, men ble blant annet nummer to under junior-VM i 2014.


== Eksterne lenker ==
(en) Crystal Weekes – Olympedia 
(en) Crystal Weekes – Sports-Reference (OL-resultater – arkivert) 
(en) Crystal Weekes – Taekwondo Data
Nisha Rawal

Nisha Rawal (født 11. september 1995) er en nepalsk taekwondoutøver. Hun har ingen større internasjonale titler, men er blitt invitert til Sommer-OL 2016 som triparite.


== Eksterne lenker ==
(en) Nisha Rawal – Olympedia 
(en) Nisha Rawal – Sports-Reference (OL-resultater – arkivert) 
(en) Nisha Rawal – Taekwondo Data